Kurvilise tee legendid

Kurvilise tee legendid on 2023. aastal valminud dokumentaalfilm, mis kujutab 80ndate ajastut sellest kuidas Eesti omaja parimad rallisõitjad võistlesid Nõukogude Liidus raudse eesriide taga.

Selles filmis tegid kaasa ka Ott Tänak ja Markko Märtin.

Lühikirjeldus 

“Ott Tänak – The Movie” tegijate uus 80ndate ajastu ja rallifilm “Kurvilise tee legendid” on lugu Eesti tipp-rallisõitjatest sportlastena Nõukogude Liidu absurdses süsteemis.

N. Liidu koondise sõitja koha nimel käis tihe rebimine, seal sõitmine oli iga võidusõitja unistus teiselgi põhjusel - riigis, kus kõik oli defitsiit, sõltus välismaale pääsemisest ka meeste majanduslik heaolu.

Filmis saab osa ka nelja peategelase, Ilmar Raissare, Vello Õunpuu, Hardi Metsa ja Vallo Sootsi, kunagiste autode taassünnist. Tänaseks kultusobjetiks saanud Lada VFTS-e toodeti Leedus teeneka võidusõitja Stasys Brundza juhtimisel. Kuigi need olid 1/6 planeedi kiireimad ralliautod, oli ikkagi tegemist “vene tehnikaga”. Legendaarse spordireporteri Are Elleri sõnul isegi tollased välismaised tipp-rallisõitjad imestasid, milliseid imetegusid meie mehed nende kastidega maailmas korda saatsid.

Sisu 
Film keskendub Eesti autorallile kuldsel ajastul – 1980ndatele, kus autosport oli suure au sees. Rallisõitjad olid ühiskonnas justkui kosmonaudid, keda kõik teadsid ning kelle tegemiste vastu rohkelt huvi tunti ja kelle tegemisi jälgis isegi kurikuulus KGB. Sõitjaid oli Eestis palju ning kõikidel oli üks ja sama kindel soov – jõuda oma ala tippude hulka. Toona tähendas see kuulumist koondisesse, kus kõikidele sõitjatele oli kasutada tollase aja tipptehnika – Lada VFTS. Koondisesse kuulumine ning selle kaudu ka välisvõistlustel osalemine oli see, milleni üldse Eesti rallisportlased sel ajal jõuda said. Välismaailma tiimidesse kuulumisest, nõnda nagu tänapäeval võimalik, võisid 80ndate võidusõitjad ainult unistada. Siiski jagus rohkelt neid eestlasi, kes suutsid end tõestada nii palju, et kuulusid vähemalt NSVL koondisesse ning sellega teenisid auga välja võimaluse kasvõi natuke raudse eesriide taha piiluda. Kohati oli aga isegi pahandusi ja pahameelt sellest, et eestlased olid autospordis nii andekad ja moodustasid poole NSVL koondisest.

Viited

Välislingid 
Kurvilise tee legendid andmebaasis IMDb

Kurvilise tee legendid Eesti Filmi andmebaasis

Eesti filmid
2023. aasta filmid
Eesti dokumentaalfilmid